இந்த மண் எங்களின் சொந்த மண்

"இந்த மண் எங்களின் சொந்த மண்" என்ற பாடலானது 1990ம் ஆண்டு விடுதலைப் புலிகளின் கலைபண்பாட்டுக் கழகத்தினரால் வெளிவந்த "இந்த மண் எங்களின் சொந்த மண்" என்னும் பாடல் தொகுப்பில் இடம்பெற்ற பாடலாகும். புதுவை இரத்தினதுரை எழுதிய இப்பாடலை இசைவாணர் கண்ணனின் இசையில் எஸ். ஜி. சாந்தன் பாடியுள்ளார். இப்பாடல் சாந்தனின் இரண்டாவது பாடலானதுடன் அவருக்குப் புகழ்பெறக் காரணமாயுள்ளது. ஈழத்தமிழர்களின் துன்பங்களையும் விடுதலை வேட்கையையும் வெளிப்படுத்தி நிற்கும் இப்பாடலானது தமிழீழ விடுதலைப் புலிகளின் முக்கியமான பிரச்சாரப் பாடல்களில் ஒன்று.

 முழுப் பாடல் 
<blockquote>
பல்லவி
இந்த மண் எங்களின் சொந்த மண் - இதன்
எல்லைகள் மீறியார் வந்தவன்
நீர்வளம் உண்டு நிலவளமுண்டு
நிம்மதி ஒன்றுதான் இல்லை
சரணம்
நிலைகள் தளர்ந்து தலைகள் குனிந்து
நின்றது போதும் தமிழா - உந்தன்
கலைகள் அழிந்து கவலை மிகுந்து
கண்டது போதும் தமிழா - வரிப்
புலிகள் எழுந்து புயலைக்கடந்து
போர்க்களம் ஆடுது தமிழா – இன்னும்
உயிரை நினைந்து உடலைச் சுமந்து
ஓடவா போகிறாய் தமிழா
சாவா இலை ஒரு வாழ்வாவெனப் பெரும்
சமரே எழுந்தது தமிழா - உடன்
வா வா புலியுடன் சேர் சேர் எனும்குரல்
வரையைப் பிளக்குது தமிழா - உடன்
ஆகா அழைப்பிது போபோவென ஒரு
மகவை அனுப்பிடு தமிழா - நீ
பூவா இலைப்பெரும் புயலாய் எழுந்துமே
புறப்பட்டு வந்திடு தமிழா
</blockquote>

மேற்கோள்கள்







பகுப்பு:ஈழப் போராட்டப் பாடல்கள்